Slovenska kronika, 11.1.2011


Naslov: Morda bo kmalu usklajena delitvena bilanca

Napoved za voditelja:

Minila so že štiri leta, odkar se je takratna krajevna skupnost Kostanjevica na Krki osamosvojila, oziroma izločila iz krške občine kot samostojna občina. V vseh teh štirih letih pa se občini nista uspeli dogovoriti in podpisati delitvene bilance. Zdaj, ko so občinski sveti v obeh občinah, dobili nove svetnike, pa kaže, da bi lahko do podpisa tega akta prišlo v kratkem. 

T- Iz Krškega in Kostanjevice GORAN ROVAN /

X- Snemalec in montažer Jože Grajžl /

To kar je bilo v štirih letih skoraj nemogoče, je zdaj z novimi svetniki v obeh občinskih svetih uresničljivo in kaže, da bo le prišlo do podpisa delitvenega sporazuma med občinama Krško in Kostanjevica na Krki.

T- FRANC BOGOVIČ /
X- župan občine Krško /

»Vesel sem, da je z nastopom novega mandata tudi prišlo do nekaj sprememb v Kostanjevici in potekajo intenzivni pogovori na ravni obeh občinskih uprav in sem optimist, da bomo v letošnjem letu to delitveno bilanco zaključili.«

V tem času resda potekajo intenzivni pogovori in še zadnja usklajevanja. Dogovor bo mogoč na vseh področjih, razen pri nadomestilu, ki ga krški občini plačuje jedrska elektrarna, ki je bil tudi doslej največje jabolko spora.

T- MOJMIR PUSTOSLEMŠEK /
X- župan občine Kostanjevica na Krki /
»Tako da bi skušal potem tudi sporazum o delitvi na koncu tud ga potrdit. Sevede, jest tuki vidim pravzaprav še največji problem tisti edini, ki je, to je sklad nuklearne elektrarne, ki bo pa verjetno ostal nedorečen, oziroma bomo videli, kaj se bomo lahko dogovoril.«

V kostanjeviški in krški občini so zdaj optimisti. Kdaj pa bo do podpisa delitvene bilance res prišlo, pa si kljub temu ne upa napovedati nobena stran.

